मोबाइल फोन के लेल मोबाइल नंबर पोर्टेबिलिटी सेवा शुरू भ गेल अछि. अगर अहां अपन ऑपरेटर सं खुश नहि छी. . . ओकर पैकेज सं परेशान छी. . . दोसर ऑपरेटर बदलए चाहय छी तं आब नया नंबर लेबय के झंझट खत्म भ गेल अछि.
 आब अहां बिना नंबर चेंज कएने दोसर ऑपरेटर के पास जा सकय छी. आब अहां एयरटेल. . . वोडाफोन. . . आइडिया. . . रिलायंस. . . एयरसेल. . . बीएसएनएल. . . एमटीएनएल जैसन दोसर ऑपरेटर के नंबरअदलि-बदलि सकय छी.
 मुदा एकरा लेल अहां के 19 टका खर्च करय पड़त. संगहि-संग अहांक नंबर कम सं कम तीन मास पुरान जरूर होबाक चाही. एहि मे अहां के करीब हफ्ता भर समय लगि सकैत अछि. ई सुविधा प्रीपेड आओर पोस्टपेड दूनु के लेल अछि.
 एहि के लेल अहां के 1900 नंबर पर एकटा एसएमएस भेजए पड़त. एसएमएस मे PORT <स्पेस> अपन मोबाइल नंबर लिख क भेजय पड़त. भेजला के तुरंत बाद अहां के एकटा मैसेज मिलत जेहि मे 8 नंबर के एकटा कोड मिलत.
 एहि यूनीक पोर्टिंग कोड. . . यूपीसी के लsक अहां के नवका ऑपरेटर के पास जाए पड़त. ओहि ठाम एकटा फॉर्म भरए पड़त. ओहि मे नाम. . . पता के सभ जानकारी के संग ई कोड भरनाय जरूरी अछि. 